Meer as 11 000 vlugtelinge kom in Duitsland aanArgieffoto van vlugtelinge Foto: picture-alliance/dpa/S. Hoppe Meer as 11 000 vlugteling het die afgelope naweek in die suide van Duitsland in Beiere aangekom, het die federale Duitse polisie Maandag gesê. Die vlugtelinge het oor die grens van Oostenryk beweeg, het ŉ woordvoerder van die federale polisie aan ŉ plaaslike radiostasie gesê. Hy het bygevoeg sommige van die vlugtelinge het die aand buite geslaap, en gesê “die polisie doen alles in hul vermoë”. Volgens die woordvoerder is dit nou nodig om vlugtelinge, wat oor grensstreke gekom het, elders te huisves, om plek te maak vir vlugtelinge wat pas oor die grens aankom. “Ons verwag ŉ probleem. Ons kan nie tans die vlugtelinge-toeloop hanteer nie,” het die woordvoerder verduidelik.